Frḥat Mhnni

Frḥat Mhnni (ittwassn ula s yism n Ferḥat Imaziɣn Imula) ilul ɣ 5 Mars 1951 ɣ Illuln umalu, tama n tmdint n Tizi Uzzu ɣ tmnaḍt n Lqbayl ɣ Dzayr. Iga anaẓuṛ, argaz n tsrtit d amara amaziɣ aqbayli, nttan ad igan amkras d anssixf amzwaru n Umussu i ugucclman n tmazirt n Yiqbayliyn (MAK), yan umussu barha ilan atig ɣ tmnaḍt n Lqbayl acku ar ittdafaɛ f uzrf n uɣrf aqbayli ɣ tanaḍt n tugart d tuɣult nns. Azrf ad ittyura ula ɣ umgrad wis 32 n udustur adzayri.

Zɣ wass amzwaru ɣ wayyur n yunyu 2010Un gouvernement provisoire kabyle : pour quoi faire ?, iga anssixf n Unabaḍ Aqbayli Uεḍil, yat tnbaḍt illan ɣ brra n tmazirt n Lqbayl, tlla tnbaḍt ad ɣ tmdint n Bariz ɣ Fransa.Asml amaddud n Anavaḍ Aqvayli Uɛḍil

 Tudrt nns 
Ilul Frḥat Mhnni ɣ ass n 5 mars 1951 ɣ Illuln Umalu, tmnaḍt n tmdint n Tizi Uzzu ɣ tmazirt Lqbayl ɣ Dzayr. Yiwi d lissuns nns ɣ timassanin tisrtan ɣ tsdawit n Dzayr tamaẓunt. Ibda Frḥat Mhnni azazu nns ɣ umarg ɣ usggʷas n 1973Dissident Watch: Ferhat Mehenni Middle East Forum, yiwi d akkʷ gis tasmɣurt tamzwarut n Tfugla n uẓawan atrar n Dzayr. Imikk dffir mayad a ɣ ibda twuri nns zun d anaẓuṛ d amɣnas asrtan. Ikka t inn mgal tnbaḍt tadzayrit d imutacaddidiyn; ayad af ittwamẓ 13 n twal, ittusrar ɣ biggurdan i kraḍ isggʷasn d tɛddan fllas aggaḍn n tnbaḍt tadzayrit. Ḍaṛt uskruri n Tafsut tabrkant ɣ Lqbayl nna ibdan ḍaṛt tinɣi n yan uɛrrim aqbayli iga s yism Masinisa Germaḥ s ifassn n tnbaḍt tadzayrit, iskr ilmma Frḥat Mhnni Umussu i ugucclman n tmazirt n Yiqbayliyn, yan umussu asrtan isɣuyyun f ugucclman asrtan n Lqbayl. Ɣ 2015, amussu n MAK izri zɣ usɣuyyu f tafulmant s usɣuyyu f ugucclman.Makabylie.org yan usml aqbayli 

Tinɣi n iwis mqqurn, Amẓyan Mhnni, ɣ 2004, iga dar kra n middn zun d tamrrut f imnɣi nns f tafulmant. Llan wiyyaḍ ar ttinin mas d iẓḍar ad ig azgal d mas d Frḥat ad t inn ikkan iga aswutts.

 Amarg 
-{Chants berbères de lutte et d'espoir "Chants berbères de lutte et d'espoir" (1983)}-
-{Tuɣac n ddkir "Chants d'acier, d'amour et de liberté" (1994)}-
-{Tuɣac n tmes d waman "Chants de feu et d'eau" (1996 et 2001)}-
-{I Tmurt n Leqvayel "Hymne à la Kabylie" (2002)}-
-{Adekker d usirem "Requiem et Espoir" (2004)}-

 Tisaɣulin  

Taggayt:Lqbayl
Taggayt:Tasrtit
Taggayt:Dzayr
Taggayt:Amɣnas
Taggayt:Imɣnasn imaziɣn